Lopo do Nascimento
Lopo Fortunato Ferreira do Nascimento (Luanda, 10. lipnja 1942.) je angolski političar i prvi premijer Angole od 1975. do 1978. godine. Uz to, Lopo do Nascimento je bio i generalni sekretar Narodnog pokreta za oslobođenje Angole (MPLA).

Nakon što je premijerska pozicija ukinuta 1978. godine, Nascimento je ostao u politici te je kasnije bio ministar teritorijalne uprave. Ostavku je podnio 9. travnja 1992., kada ga je zamijenio Paulo Kassoma. Sljedeće godine je na stranačkom kongresu izabran za generalnog sekretara MPLA. 

Na parlamentarnim izborima 2008. je bio 66. na listi vladajuće MPLA te je izborio skupštinski mandat nakon uvjerljive pobjede MPLA. Dana 27. siječnja 2013. godine se povukao iz aktivne politike. 

Premijeri Angole
Angolski političari